Diari Oficial de la Generalitat Valenciana


Sumari del DOGV 9495, del 22-12-2022 (2022/12271)

ACORD de 16 de desembre de 2022, del Consell, pel qual s'autoritza una modificació de les dades essencials de la línia de concessió directa S0542 "Laboratori de creació comercial" de l'annex de transferències i subvencions corrents del programa 761.10, Ordenació i promoció comercial i artesana, de la Conselleria d'Economia Sostenible, Sectors Productius, Comerç i Treball (Exp. 11.025/22-233).
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9495

Data del DOGV
:   22-12-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/12354


Data del document
:   16-12-2022

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD de 16 de desembre de 2022, del Consell, pel qual s'autoritza una modificació de les dades essencials de la línia de concessió directa S0542 "Laboratori de creació comercial" de l'annex de transferències i subvencions corrents del programa 761.10, Ordenació i promoció comercial i artesana, de la Conselleria d'Economia Sostenible, Sectors Productius, Comerç i Treball (Exp. 11.025/22-233). [2022/12603]  
  
L'annex de transferències i subvencions corrents del programa 761.10, Ordenació i promoció comercial i artesana, inclou la línia de subvenció de concessió directa, per l'article 168 1 A ) de la Llei 1/2015, S0542, el beneficiari de la qual és l'Ajuntament de Gandia i en la qual consta com a finalitat el suport a la creació del Laboratori de Creació Comercial, com un espai físic i virtual que té per objecte el monitoratge permanent de l'estat de tecnologies i innovacions aplicables al sector comercial amb la idea d'acostar i facilitar la incorporació d'aquestes al sector del comerç detallista, amb una dotació de 50.000 euros.   
  
Segons informa la Conselleria d'Economia Sostenible, Sectors Productius, Comerç i Treball, la Direcció General de Comerç, Artesania i Consum, requereix delimitar adequadament les actuacions susceptibles de ser subvencionades en la citada línia en l'exercici 2022 per tal de diferenciar-les respecte aquelles actuacions subvencionades en l'anterior exercici 2021, que figurava amb les mateixes dades descriptives, per a adaptar-se a les finalitats concretes del Laboratori, una vegada creat, i els seus reptes del futur. Per això, la citada Conselleria, planteja la necessitat de modificar la denominació i la descripció i finalitat d'aquesta línia.  
A aquest efecte i en virtut del que es disposa en l'article 168.1 a) de la Llei 1/2015, de 6 de febrer, d'Hisenda Pública, del Sector Públic Instrumental i de Subvencions, i dels articles 21 i 23 de la Llei 8/2021 de Pressupostos de la Generalitat per a l'exercici 2022, a proposta del Conseller d'Hisenda i Model Econòmic, el Consell   
  
  
Acorda  
  
Primer i únic  
Modificar, en l'annex de transferències i subvencions corrents del programa 761.10, Ordenació i promoció comercial i artesana, les dades de la denominació i la descripció i finalitat de les ajudes recollides en la línia S0542 €Laboratori de creació comercial?, en els termes següents:  
  
  
Redacció actual: Redacció modificada:  
Denominació: Laboratori de creació comercial Denominació: Laboratori d'innovació comercial  
Descripció i Finalitat: Suport a la creació, per l'Ajuntament de Gandia, del Laboratori de Creació Comercial, com un espai físic i virtual que té per objecte el monitoratge permanent de l'estat de tecnologies i innovacions aplicables al sector comercial amb la idea d'acostar i facilitar la incorporació d'aquestes al sector del comerç detallista. Descripció i Finalitat: Donar suport al Laboratori d'innovació comercial, com a espai que actue com a punt de referència per al coneixement, impuls i accés a la innovació comercial i a la transformació digital del comerç minorista.   
  
  
  
València, 16 de desembre de 2022  
  
La consellera secretària  
AITANA MAS MAS